open-index/open-wikipedia-markdown huggingface dataset:
Koherentiškumas

**Koherentiškumas** – statistiškas bangų panašumas dviejuose laiko ar erdvės taškuose. Taip pat tai yra parametras, nurodantis interferencijos kokybę (žr. koherentiškumo laipsnis). Pvz., du šviesos spinduliai bus koherentiški, jei jie bus vienodo dažnio, fazės (ar fazių skirtumo) ir poliarizacijos. Skiriamas erdvinis ir laikinis koherentiškumas.

Koherentišką šviesą skleidžia lazeris.
Bangų optika

**Bangų optika** – optikos šaka, kuri tyrinėja dispersiją, interferenciją, difrakciją, poliarizaciją, šviesos absorbciją ir šviesos sklaidą ir kitus reiškinius, kuriems negalima pritaikyti geometrinės optikos spindulių artinio. Ši teorija nenagrinėja tokių efektų kaip kvantinis triukšmas optiniuose prietaisuose arba labai mažo intensyvumo signalų savybės.

## Bangų optikos artinys
*Bangų optika* arba *fizikinė optika* yra aukšto dažnio (trumpų bangos ilgių) bangų artinys, naudojamas optikoje, elektrinių grandynų teorijoje bei taikomojoje fizikoje. Šis artinys yra tarpinys tarp geometrinės optikos artinio, kuris ignoruoja bangų savybes, ir tikslios elektrodinaminės teorijos.

Šiame artinyje laikoma, kad bangai nusklidus kelią artimą bangos ilgiui arba praėjus laiko tarpui sulyginamam su bangos periodu, bangos amplitudė mažai pasikeičia. Bangų fizika nagrinėja bangos amplitudės ir fazės pokyčiuis laikui bėgant bei bangai sklindant. Tuo tarpu geometrinė optika apsiriboja vien su bangos faze susijusio dydžio - spindulio - nagrinėjimu. Geometrinėje optikoje spindulys yra gaunamas iš bangų fizikos objekto - bangos fronto. Kiekviename bangos fronto taške yra brėžiamas statmuo, statmens kryptis sutampa su geometrinės optikos spindulio kryptimi šiame taške. Spinduliu gali būti vadinamas ir nykstamai mažų matmenų optinis pluoštas.

Optikoje, bangų fizikos artinys yra būtinas tam, kad įskaityt sistemoje galimus difrakcinius efektus. Radiofizikoje, šis artinys yra naudojamas nagrinėjant radiosignalų sklidimą arti paviršių. Šis artinys nėra tinkamas poliarizaciniems difrakcijos efektams numatyti.

## Taip pat skaitykite
* Difrakcija
* Interferencija
* Poliarizacija
Burduras

**Burduras** () – sūrus ežeras Turkijos pietvakariuose, Burduro ir Ispartos provincijose. Aukštis virš jūros lygio – 845 m. Prie ežero išsidėstęs Burduro miestas.
Difrakcinė gardelė

**Difrakcinė gardelė** – sudaryta iš daug siaurų plyšelių arba griovelių, dažniausiai atskirtų tarpais, palyginamais su šviesos bangos ilgiu. Balta šviesa sklisdama per gardelę (pasireiškia difrakcija) arba nuo jos atsispindėdama interferuoja. Todėl susidaro keletas regimosios šviesos spektrų (vadinamų *difrakcijos eile*), kuriose spalvos išsidėsčiusios atvirščia tvarka (išsskyrus nulinės eilės).

Kompaktiniai diskai atrodo spalvoti, nes šviesa, atsispindėjusi nuo smulkių griovelių disko paviršiuje, interferuoja.

## Taikymas

Difrakcinės gardelės yra taikomos moksle ir praktikoje kaip spektriniai prietaisai. Jomis nustatoma spinduliuojančios medžiagos sudėtis, matuojamas bangos ilgis.

## Šaltiniai
Čildyro ežeras

**Čildyro ežeras** (; , *Hiusisean*; , *Chrdili*; ) – gėlas ežeras Turkijos šiaurės rytuose, Ardahano ir Karso provincijose. Aukštis virš jūros lygio – 1900 m. Ežero vanduo naudojamas drėkinimui.
Komercinė teisė

**Komercinė teisė** ( – „prekyba, apyvarta, mainai“) – privatinės teisės šaka; visuma teisės normų, reguliuojančių visuomeninius santykius, kurių bent viena šalis yra verslininkas teisine prasme. Komercinė teisė yra specialioji privatinės (civilinės) teisės dalis, apimanti iš esmės dispozityvines normas, iš dalies – ir imperatyvines taisykles, nuo kurių nukrypti negalima.

## Ypatumai
Komercinė teisė nėra savarankiška teisės šaka kaip civilinė arba darbo teisė. Ji apima papildomas privatinės teisės normas, laikytinas specialiomis civilinės teisės normų atžvilgiu. Komercinė teisė kontinentinės teisės valstybėse kodifikuojama atskirame teisyne (Komercinis kodeksas), tuomet Civilinis kodeksas taikomas subsidiariai arba komercinės teisės normos integruojamos į civilinės teisės sąvadus (CK). Be teisės normas sisteminančių teisynų egzistuoja ir specialūs komerciniai įstatymai, ypač įmonių veiklos reglamentavimo srityje.

Komercinė teisė įtvirtina ypatingus komercinės apyvartos santykių ypatumus pagal komercinės veiklos poreikius:
* Komercinės veiklos subjekto atsakomybė, sutartinės baudos, sandorių formų laisvė
* Atlygintinumo prezumpcija: laikoma, kad veikla vykdoma atlygintiniais pagrindais, kadangi viena šalių yra verslininkas
* Verslo, komercijos papročiai kaip papildomi teisės šaltiniai
* Operatyvus atsiskaitymas
* Teisinis aiškumas (veiklos) viešumas, žinomumas.

## Komercinės teisės istorija
Komercinė teisė atsirado plėtojantis komercinei veiklai. Rašytinė teisė siejama su miestų teisės prekybiniais centrais, miestais metropoliais, Hanzos sąjunga, laisvaisiais miestais (Augsburgas, Hamburgas ir kt.). Prekybos teisę formavo prekybos papročiai. Kodifikacija pradėta XIX a. Prancūzijoje veikė *[[Code de Commerce]]* (1807), Ispanijoje *[[Código de Comercio]]* (1829), įstatymu įvestas pirmasis žinomas prekybinis registras (įmonių registro analogas).
Vokietijoje 1861 m. priimtas Visuotinis Vokietijos prekybos kodeksas (*[[Allgemeines Deutsches Handelsgesetzbuch]], ADHGB*), kurį savo nutarimu patvirtino Vokietijos Sąjunga (Sąjungos Susirinkimas), vykdant paralelinę įstatymų leidybą, įstatymui palaipsniui įsigaliojus daugumoje Sąjungos valstybių. Reicho įstatymu 1871 metais kodifikuota visos Vokietijos imperijos teisė. 1869 m įsteigtas Imperijos aukštesnysis komercinis teismas (*[[Reichsoberhandelsgericht]], ROHG*) kaip Aukščiausiasis Sąjungos teismas. Nuo 1879 m. jo funkcijas perėmė Reicho teismas (*[[Reichsgericht]]*).
Senąjį kodeksą ADHGB pakeitė naujasis Komercinis kodeksas *[[Handelsgesetzbuch]], HGB*), priimtas 1897 m. gegužės 10 d. ir įsigaliojęs kaip ir Civilinis kodeksas (BGB) 1900 metų sausio 1 d.

Austrijoje nuo XIX a. galiojo Visuotinis komercinis kodeksas (*das Allgemeine Handelsgesetzbuch*). Komercinės teisės reforma XXI a. nubrėžė naujas gaires – priimtas Verslo teisės kodeksas (*[[Unternehmensgesetzbuch]], UGB*), įsigaliojęs 2007 m. sausio 1 d.

## Nuorodos
* komercinės teisės apibrėžimai
Sakarija

**Sakarija** (; , *Sangarius*) – upė šiaurės vakarų Turkijoje. Naudojama drėkinimui, hidroenergijos gamybai. Didžiausias intakas – Porsuko upė. Svarbiausias miestas prie Sakarijos – Adapazarai.

Antrojo graikų-turkų karo metu prie Sakarijos vyko mūšis, pakeitęs karo eigą.
Atspindys

**Atspindys** – bangos fronto krypties pakitimas dviejų skirtingų medžiagų sandūroje. Bangos frontas grįžta į tą pačią medžiagą, iš kurios atsklido. Atsispindėti gali visos bangos: šviesa, garsas, radijo signalas ar jūros banga ir kt.

Atspindžio dėsnis:
: *kritimo kampas = atspindžio kampas*.

Skiriamas veidrodinis atspindys, kai banga atsispindi nuo lygaus paviršiaus, ir sklaidusis arba difuzinis atspindys, kai banga atsispindi nuo nelygaus paviršiaus.

## Optika
Šviesos atspindys vyksta šviesos spinduliams krentant į dviejų terpių sandūrą ir grįžtant nuo sandūros į pradinę terpę. Visada vykstant šviesos atspindžiui, dalis kritusios šviesos pereina į kitą terpę, patirdama šviesos lūžį. Pvz., kai lygiagretūs šviesos spinduliai krinta į veidrodinį paviršių, šis atspindi visus spindulius tuo pačiu kampu - gaunamas aiškus vaizdas, vadinamas atspindžiu. Jei paviršius nelygus, spinduliai atsispindi arba yra išsklaidomi skirtingais kampais.

Šviesos spinduliai, skverbdamiesi iš tankesnės medžiagos į optiškai retesnę aplinką, pvz., iš stiklo į orą, gali atsispindėti nuo terpių sandūros atgal į optiškai tankesnės medžiagos vidų, patirdami visišką vidaus atspindį. Tai vyksta, kai šviesos spinduliai krenta didesniu nei visiškojo vidaus atspindžio kampu į medžiagos paviršių:

: sin(\theta) = \frac{n_2}{n_1},

: kur n_1 – terpės, kurioje sklinda šviesa, lūžio rodiklis, n_2 – antrosios terpės, į kurią sklinda šviesa, lūžio rodiklis.

Skirtingos medžiagos įvairiai atspindi elektromagnetines bangas. Laidininkai, turintys daug laisvųjų elektronų, gerai atspindi šviesą (daugumos metalų atspindžio koeficientas varijuoja apie 0,9 įvairaus dažnio optinėms bangoms). Dėl šios savybės dauguma metalų yra blizgūs. Tuo tarpu dielektrikai, skaidrios terpės, skysčiai ir dujos didžią dalį šviesos arba sugeria, arba praleidžia. Atspindžio koeficientai randami iš Frenelio formulių. Kokybiškai šviesos atspindžio koeficientą galime įvertinti:

: R=((n_2-n_1)/(n_2+n_1))^2

Šviesos atspindys priklauso ir nuo šviesos poliarizacijos. Ar sklisdama šviesa iš optiškai tankesnės į optiškai retesnę medžiagą, ar atvirkščiai, visada didėjant spindulių kritimo kampui statmenos poliarizacijos šviesos atspindžio koeficientas didės. Tuo tarpu lygiagrečios poliarizacijos šviesos atspindžio koeficientas iš pradžių mažės, ties tam tikru Briusterio kampu pasiekdamas nulinę vertę ir vėliau didės. Taigi, į bet kokį skirtingų medžiagų paviršių krisdama nepoliarizuota šviesa (pvz., Saulės šviesa), atsispindėdama Briusterio kampu taps pilnai poliarizuota. Bendru atveju, nepoliarizuota šviesa, patirdama šviesos atspindį taps dalinai poliarizuota šviesa.
Pietų Azijos mažoji rasė

**Pietų Azijos mažoji rasė** () – viena iš dviejų Ramiojo vandenyno mongolidų antropologinių mažųjų rasių. Kiti pavadinimai – *Pietų Azijos antropologinis tipas*.

## Arealas
Šio tipo žmonės gyvena į rytus nuo Tibeto ir Indostano, šiauriau Voleso linijos (einančios tarp tarp Zondų salų ir Naujosios Gvinėjos bei Australijos), jie sudaro labai didelę dalį Pietų ir Pietryčių Azijos gyventojų.

## Požymiai
Šio mažosios rasės atstovams būdinga:
* oda&nbsp;– tamsesnė nei Tolimųjų Rytų mažosios rasės atstovų.
* akys&nbsp;– tamsios
** epikantą turi nuo 20 iki 50 % atstovų
* plaukai:
** labai tamsūs,
** tiesūs, kieti, bet pasitaiko žmonių su banguotais plaukais
* tretinis kūno plaukuotumas&nbsp;– silpnas
* galva –
** veidas ne toks plokščias kaip nei Tolimųjų Rytų mažosios rasės atstovų ir santykinai žemesnis.
** smegeninė kaukolės dalis nedidelė ir palyginti plati.
** kakta dažnai iškila
** nosis platesnė, lūpos&nbsp;– storesnės nei Tolimųjų Rytų mažosios rasės atstovų
* ūgis mažesnis nei vidutinis

## Literatūra
* Хрисанфова Е.Н., Перевозчиков И.В. (1991) Антропология. Изд-во Московского университета. 320 с.
* § 4. ГЕОГРАФИЧЕСКАЯ ЛОКАЛИЗАЦИЯ И КРАТКОЕ ОПИСАНИЕ ОСНОВНЫХ АНТРОПОЛОГИЧЕСКИХ ТИПОВ (iš Хрисанфова Е.Н., Перевозчиков И.В. Антропология. Учебник. 2-е изд. – М.: Изд-во МГУ, 1999. – 400 с.)
Ūkinė veikla

**Ūkinė veikla** - ūkinių operacijų, ūkinių veiksmų, ūkinių įvykių bei reiškinių visuma. Pagal savo pobūdį gali būti vykdomos ūkinės finansinės operacijos, materialinių išteklių valdymo veikla, ūkio valdymo (administraciniai) veikla. Ją vykdo ūkio subjektai. Ūkinė veikla svarbi tiek mikroekonomine, tiek ir makroekonomine prasme, apimant ir analizuojant tiek atskirus (pvz., namų) ūkius, tiek ir ūkio šaką, pošakį ar visą nacionalinį ūkį, jo reiškinius. Ūkinę veiklą reguliuoja įvairios socialinės normos. Teisės srityje visuomeninius santykius nustato ūkinė teisė (verslo teisė).
Etingshauzeno efektas

**Etingshauzeno efektas** – šiluminis reiškinys, kai tekant elektros srovei puslaidininkiu, esančiu skersiniame magnetiniame lauke atsiranda temperatūros skirtumas statmenas srovės tekėjimo krypčiai.

## Reiškinys
Esant tam tikram kristalo šonų temperatūros skirtumui, nusistovi stacionarus būvis: šilumos nutekėjimas iš karštesnio šono į šaltesnįjį dėl šiluminio laidumo pasidaro lygus greitųjų elektronų atnešamam šilumos kiekiui. Tokiu būdu, tekant srovei puslaidininkiu, kai šis yra skersiniame magnetiniame lauke, atsiranda temperatūros gradientas magnetiniam laukui ir srovei statmena kryptimi. Šis temperatūros gradientas proporcingas magnetinio lauko indukcijai ir srovės tankiui:

: \frac{\partial T}{\partial y}=P \cdot B \cdot j_x,

čia
: *P* – proporcingumo koeficientas.
: *<math>j_x</math>* – srovės tankis x ašies kryptimi.
: *B* - magnetinė indukcija.

Paprastai šis temperatūros gradientas būna nedidelis. Reikia pažymėti, kad Etingshauzeno koeficiento *P* ženklas nepriklauso nuo krūvio nešėjų ženklo, tačiau priklauso nuo jų išbarstymo mechanizmo prigimties.

Holo ir Etingshauzeno reiškiniai skersiniai, nes elektrinis laukas ir temperatūros gradientas susidaro statmenai srovės tekėjimo krypčiai. Kadangi temperatūros skirtumas proporcingas magnetinės indukcijos pirmajam laipsniui, tai šie reiškiniai dar vadinami nelyginiais.
Bagdonys

**Bagdonys** – kaimas Kupiškio rajono savivaldybėje, 6 km į šiaurės rytus nuo Kupiškio, kairiajame Lėvens krante. Per kaimą teka Bočiupis, šiauriniu pakraščiu – Mituva. Prie kelio  stovi akmens mūro Bagdonių sentikių cerkvė.

## Etimologija

Manoma, kad kaimo pavadinimas kilęs iš asmenvardžio *Bagdonis, Bagdonas, Bogdanas*.

## Istorija

Kaimas minimas nuo XVII a. pradžios, priklausė Palėvenės dvarui, savininkai nuolatos keitėsi. XIX a. Bagdonyse apsigyveno kelios sentikių šeimos, 1909 m. minima cerkvė, kuri 1915 m. sudegė. Bendruomenės pastangomis 1938 m. pastatyta nauja, o šalia jos ir kapinės.

1907–1925 m. veikė Bagdonių pradinė mokykla. 1949 m. gegužės 26 d. įkurtas kolūkis „Naujas gyvenimas“ ir netrukus su aplinkiniais sujungtas į Vežionių kolūkį. Nuo 8-o dešimtmečio kaimas priklausė kolūkiui „Piliakalnis“.

## Gyventojai

## Šaltiniai
Bikonys

**Bikonys** – kaimas Kupiškio rajono savivaldybėje, 5 km į pietus nuo Antašavos, 9 km į šiaurės vakarus nuo Kupiškio. Per kaimą teka Marnakos upelis, pietuose dunkso Užukapės miškelis. Vidury dirbamų laukų stūkso medžiais ir krūmais apaugusi kalvelė – senosios kaimo kapinės, valstybės saugomas kultūros paveldo objektas. 1991 m. jose pastatytas aukštas medinis kryžius „Bikonių kaimo protėviams“ atminti.

## Istorija

Spėjama, jog kaimas atsirado XVI a. Valakų reformos metu, priklausė Kupiškio rajonui, o pirmą kartą paminėtas 1581 m.. Visi gyventojai išmirė per didįjį 1710 m. marą, tačiau jau 1726 m. minimi 3 dūmai. 1784 m. kaimas minimas kaip kunigaikštienės Čartoriskienės valda. Nuo 1861 m. priklausė Kupiškio valsčiui, 1919–1944 m. – to paties valsčiaus Šaltenių seniūnijai. 1922 m. išskirstytas į vienkiemius. 1883–1905 m. kaime daraktoriavo Jonas Krulis.

1921 m. sausį Petro Barzdenio namuose buvo atidaryta pradinė mokykla. 1927 m. buvo įsteigtas šios mokyklos kompleksas Didžprūdžiuose, kur jau 1929 m. tapo atskira mokykla. Vėliau pati Bikonių mokykla veikė kaip Didžprūdžių mokyklos kompleksas, tačiau 1947 m. spalio 1 d. atskirtas, bet jau 1947 m. gruodžio 31 d. buvo perkelta į Didžprūdėlius.

1949 m. spalio 7 d. įkurtas J. Janonio kolūkis, į kurį įėjo ir Čiuladai su Varniškiais. 1950 m. sujungtas su „Didžprūdžių“ ir pavadintas „Nerimi“. Nuo 1975 m. kaimas priklausė kolūkiui „Ateitis“, kuris gyvavo iki 1991 m.

Kaimas ėmė nykti vykstant melioracijai.

## Gyventojai

### Žymūs žmonės
* Iš Bikonių kilęs kompozitorius Benjaminas Alekna.

## Šaltiniai
Biriečiai

**Biriečiai** – kaimas Kupiškio rajono savivaldybėje, 8 km į šiaurės rytus nuo Kupiškio. Per kaimą teką Bočiupis.

## Etimologija

Spėjama, jog kaimo pavadinimas kilęs iš pavardės *Birietis, Birieta* (asmenvardinis vietovardis).

## Istorija

Kaimas minimas nuo XVII a. pradžios, priklausė Palėvenės dvarui. Smarkiai nukentėjo XVIII a. pradžioje nuo Šiaurės karo ir Didžiojo maro.

1861–1919 m. priklausė Zarasų apskrities Palėvenėlės (vėliau – Pandėlio) valsčiaus Dainavos seniūnijai. 1933 m. išskirstytas į vienkiemius. 1915 m. rugpjūtį ties kaimu vyko rusų ir vokiečių susirėmimai.

1949 m. gruodžio 15 d. buvo įkurtas kolūkis „Pagirys“, tačiau netrukus kartu su „Naujo gyvenimo“ ir „Valstiečių kelio“ kolūkiais sujungtas į Vežionių, kuriam priklausė iki 8-o dešimtmečio. Nuo tada buvo „Piliakalnio“ kolūkio sudėtyje.

## Gyventojai

### Žymūs žmonės
* Iš kaimo kilę partizanai Vytautas Sabulis-Vilkas (m. 1949) ir Jonas Sabulis-Juodis (m. 1950).

## Šaltiniai
Braskuškis

**Braskuškis** (arba ***Brastkuškis***) – kaimas Kupiškio rajono savivaldybėje, 9 km į šiaurės rytus nuo Kupiškio. Iš rytų ir pietų prieina Braskuškio ir Vainiškio miškai.

Šiuo metu kaimas apima buvusių kaimų Patašiškio ir Narkiškių teritorijas.

## Istorija

XVIII a. apylinkės (miškas ir pievos) priklausė Palėvenėlės dvarui, jomis naudojosi aplinkinių kaimų valstiečiai. Nuo 1870 m. minimi pirmieji gyventojai.

1898 m. minimos dvi gyvenvietės panašiu pavadinimu: *Breskuszki* su 16 gyventojų ir *Braskuszkis* su 36 gyventojais. 1903 m. Pandėlio valsčiuje minimos 7 tuo pačiu pavadinimu vadinamos vietovės.

## Gyventojai

## Šaltiniai
Bukėnai

**Bukėnai** – kaimas Kupiškio rajono savivaldybėje, 6,5 km į pietryčius nuo Kupiškio, abipus plento Kupiškis–Utena. Per kaimą eina senasis kelias iš Kupiškio į Šimonis. Iš pietvakarių prieina Šepetos pelkė, o iš šiaurės – Juodyno miškas.

## Etimologija

Manoma, kad kaimo pavadinimas kilo iš pavardės *Bukėnas*.

## Istorija

Anksčiau kaimas vadintas ***Jodkonimis*** arba ***Jotkonimis***, iki XVII a. priklausė karališkajai Pienionių seniūnijai. Karaliaus privilegija Jodkonys su Nevelionimis-Puponimis 1612 m. atskirti nuo seniūnijos Pelyšų vaitijos ir perduoti valdyti Jurgiui Suliatickiui su žmona kunigaikštyte Zofija Južankai Giedraityte kaip atlygis už nuopelnus. Nuo tada abi apylinkės vadinamos Bukonimis.

1934 m. išskirstytas į vienkiemius.

## Gyventojai

## Šaltiniai
Cegelnė (Kupiškis)

**Cegelnė** – viensėdis Kupiškio rajono savivaldybėje, 2 km į pietvakarius nuo Skapiškio, prie Laukelių miško.

## Istorija

Priklausė Mirabelio dvaro valdoms, čia XIX a. buvo dvaro plytinė. 1861–1919 m. priklausė Ukmergės apskrities Virbališkių valsčiui, iki 1950 m. – Rokiškio apskrities Skapiškio valsčiui.

## Gyventojai

## Šaltiniai
Ūkis

**Ūkis** – atskiras veiklos vienetas, kuriantis, ieškantis, naudojantis (eksploatuojantis) bei skirstantis išteklius subjekto poreikiams tenkinti (pvz., namų ūkis), tokios veiklos visuma. Tam tikros šalies arba teritorijos ūkinės veiklos visuma, pvz., Lietuvos ūkis.

Ūkį tiria specialus socialinis mokslas – ekonomika. Tam tikrus ūkinės veiklos aspektus taip pat tiria įvairios mokslų disciplinos kaip ekonominė geografija, ūkinė teisėtyra, ekonominė statistika ir kt.

Ūkis gali būti skirstomas į atskiras šakas:
* **Pirminis sektorius** – žemės ūkis
* **Antrinis sektorius** – pramonė
* **Tretinis arba popramoninis sektorius** – paslaugos
* Infrastruktūra – prekyba, transportas, logistika, turizmas, viešbučiai, komunikacija, finansai ir kitas.

Šalies bendrasis vidaus produktas yra jos ūkio dydžio matas, o tiksliau – visų gatavų prekių ir paslaugų rinkos vertės piniginis matas.

## Šaltiniai
Berniūniškiai

**Berniūniškiai** – kaimas Kupiškio rajono savivaldybėje, 1,5 km į vakarus nuo Salamiesčio, 13 km į šiaurės vakarus nuo Kupiškio. Šiauriniu pakraščiu eina plentas Kupiškis–Biržai.

## Istorija

Vietovėje rasta dar XII–XIV a. senkapių. Nuo XVI a. priklausė Salamiesčio dvarui, iki XVII a. antros pusės apgyvendinta nebuvo. Manoma, kad kaimas atsirado XVIII a. pradžioje, o 1775 m. paminėti du dūmai. 1782 m. minimas kaip Marikonienei įkeistos Tiškevičių valdos, priklausė Vabalninko parapijai. 1861–1919 m. priklausė Panevėžio apskrities Čypėnų valsčiaus Stuburų seniūnijai, 1919–1950 m. – Biržų apskrities Vabalninko valsčiui, iki 1959 m. – Vabalninko rajonui, nuo 1959 m. – Kupiškio rajonui.

Spaudos draudimo laikais veikė slapta lietuviška mokykla.

Pokariu priklausė iki 1992 m. veikusiam Salamiesčio kolūkiui.

## Gyventojai

## Šaltiniai
Beržytė (Kupiškis)

**Beržytė** – viensėdis Kupiškio rajono savivaldybėje, 8 km į rytus nuo Subačiaus, 13 km į pietvakarius nuo Kupiškio.

## Gyventojai

## Šaltiniai
Bukonys (Kupiškis)

**Bukonys** – kaimas Kupiškio rajono savivaldybėje, 4 km į rytus nuo Palėvenės, 5 km į pietus nuo Kupiškio, prie geležinkelio linijos Šiauliai–Daugpilis.

## Istorija

### Palivarkas

Palivarkas priklausė Palėvenės domininkonų vienuolynui, minimas XVIII a. pabaigoje kaip Bukonių dvaras. 1842 m. didžioji dalis atimta ir paskirta iždo žinion, o 1848 m. priskirtas Bukonių valstybiniam dvarui. Dalis žemių palikta valdyti vienuolynui. Spėjama, kad dėl priklausymo Bukonių valstybiniam dvarui ir kilo toks palivarko pavadinimas. 1858 m. vėl leista vienuolynui naudotis šiuo palivarku. 1856 m. vienuolyną uždarius, dalis žemės parduota rusams, likusi – valstiečiams. Po 1869 m. palivarkas ir kitos vienuolyno žemės išnuomotos Rusijos valstiečiui Fomai Červonikovui, o 1870 m. išsimokėtinai parduotas Kauno ir Panevėžio apskričių žandarų valdybų viršininkui majorui Nikolajui Samoilovui.

Per palivarko žemes 1873 m. nutiesta geležinkelio atšaka Radviliškis–Kalkūnai. Panašiu metu žemė buvo perparduota Marijai Hompf. 1918 m. mirdama Marija visą turtą paliko įdukros sūnui Mikolajui Senkauskui. 1920 m. gegužę sudegė palivarko rūmai, todėl po kurio laiko Senkauskai išsikėlė. Po žemės reformos turtą išsikovojo senasis M. Senkauskas. Vėliau dalis buvo nusavinta, o likusi 1933 m. liepą atiteko Baliui ir Marijonai Kašponiams. Jie atgaivino ūkį ir dalį žemės 1936 m. pardavė Jurgiui Bukėnui.

1940 m. palivarko žemė buvo suvalstybinta ir išdalinta bežemiams ir mažažemiams. Pokario metais priklausė kolūkiui „Laukų spartuolis“, o vėliau – Byčių.

Sodyboje dar išlikę senų palivarko pastatų liekanų.

### Kaimas

Palivarko žemėse kaimas pradėjo formuotis XIX a. viduryje. Vėliau buvusias palivarko žemes išpirko užsieniečiai ir valstiečiai Bukėnai. Bukonys priklausė Kupiškio valsčiui.

Jurgio Bukėno sodyboje buvo rengiami ir leidžiami slapti laikraščiai „Gojelis“, „Jaunimėlis“, „Liuosas-Laisvės kelias“, 1909–1918 m. buvo pažangaus jaunimo veiklos centras.

1918 m. pradinė mokykla. Dėl mažo mokinių skaičiaus 1923 m. uždaryta ir perkelta į Žaidelius, o 1928 m. atkurta Jurgio Bukėno namuose. 1930 m. pavadinta Puponių mokykla, veikė iki 1938 m.

## Gyventojai

## Šaltiniai
Japonijos teisė

**Japonijos teisė** - Azijos regiono teisė, susiformavusi Japonijoje, įtakota Kinijos teisės, privatinėje srityje - Vokietijos BGB.

## Teisės šaltiniai
Įstatymus priima nacionalinis parlamentas. Japonijos teisės pagrindus sudaro vad. Šeši teisynai, kodeksai (六法 *roppō*):
# Japonijos Konstitucija (日本国憲法 *Nippon - koku - kenpō*, 1946 m.)
# Japonijos civilinis kodeksas (民法 *Minpō*, 1896 m.)
# Japonijos baudžiamasis kodeksas (刑法 *Keihō*, 1907 m.)
# Japonijos komercinis kodeksas (商法 *Shōhō*, 1899 m.)
# Japonijos civilinio proceso kodeksas (民事訴訟法 *Minji - soshō-hō*, 1996 m.)
# Japonijos baudžiamojo proceso kodeksas (刑事訴訟法 *Keiji - soshō-hō*, 1948 m.).

## Nuorodos
* Japonijos teisė  (Australijos tinklo ANJeL informacija, anglų k.)
Buožiai (Kupiškis)

**Buožiai** – kaimas Kupiškio rajono savivaldybėje, 3,5 km į šiaurės rytus nuo Salamiesčio, 10 km į rytus nuo Vabalninko. Iš šiaurės vakarų prieina Salamiesčio miškas, iš rytų – Zasinyčių miškas. Piečiau kaimo – Buožių geologinis draustinis.

## Istorija

Kaimo apylinkėse žmonių gyventa nuo seno: XIX a. laukuose rasta akmeninių kirvių, senų kapinių vietoje aptira sidabrinių ir varinių monetų, sidabrinių žiedų. 1938 m. rasta keletas kapų su XII a.–XIV a. įkapėmis.

Pats kaimas greičiausiai susiformavo Valakų reformos metu XVI a. ir priklausė Salamiesčio dvarui. XVII–XVIII a. vadintas ***Pimpiniais***.

1710 m. smarkiai nukentėjo nuo Šiaurės karo ir Didžiojo maro. XIX a. priklausė Mykolo Tiškevičiaus valdomam Šmaragdavos dvarui. 1861–1915 m. priklausė Čypėnų valsčiaus Gymbelių, o vėliau – Petrukiškio seniūnijai, 1919–1947 m. – Biržų apskrities Vabalninko valsčiui. Buvo seniūnijos centras. Į vienkiemius išskirstytas 1927 m. Nuo 1947 m. priklausė Kupiškio valsčiui, nuo 1950 m. – Vabalninko rajonui ir nuo 1959 m. priklauso Kupiškio rajonui.

1931 m. atidaryta mokykla, nors jos atidarymas buvo planuotas dar 1913 m. Veikė iki 1971 m.

1949 m. įkurtas kolūkis „Vienybė“, nuo 1960 m. pervadintas į „Atžalyną“, 1970 m. prijungtas prie „Tarybinio pirmūno“ ir suformuotas Bakšėnų kolūkis. Nuo 1984 m. priklausė Salamiesčio kolūkiui.

## Gyventojai

## Šaltiniai
Bražiškiai II

**Bražiškiai II** (arba ***Bražiškis***) – kaimas Kupiškio rajono savivaldybėje, 2 km į šiaurės vakarus nuo Senojo Subačiaus, 3 km į pietus nuo Subačiaus, prie Radutiškio miško. Per kaimą teka Viešinta, vakaruose, pamiškėje, prasideda jos intakas Skardžiukas.

## Istorija

Spėjama, jog susiformavo iš bendros Bražiškių valdos XVII a., ją dalinantis ir ateinant naujiems savininkams.

Pokariu čia buvo kolūkio „Pirmūnas“ kontora.

## Gyventojai

## Šaltiniai
Bražiškiai I

**Bražiškiai I** – kaimas Kupiškio rajono savivaldybėje, 1 km į pietvakarius nuo Senojo Subačiaus, šalia kelio Subačius–Raguva. Šiauriniu pakraščiu teka Bražiukas.

## Istorija

Kaimas minimas XVIII a., priklausė Peliskiams. 1937 m. išskirstytas į vienkiemius.

1915 m. slenkant I pasaulinio karo frontui šalia kaimo vyko stiprūs susirėmimai, čia palaidota virš 100 vokiečių karių.

Po II pasaulinio karo priklausė kolūkiui „Pirmūnas“, vėliau – „Šviesa“.

## Gyventojai

## Šaltiniai
Besąspariai

**Besąspariai** – kaimas Kupiškio rajono savivaldybėje, 1,5 km į pietvakarius nuo Salamiesčio, 12,5 km į šiaurės vakarus nuo Kupiškio. Šiauriniu pakraščiu teka Tatulos atšaka.

## Istorija

Kaimas susiformavo XVIII a. kaip Berniūniškių kaimo užsienis, priklausė Salamiesčio dvarui. 1861–1919 m. priklausė Panevėžio apskrities Čypėnų valsčiaus Stuburių seniūnijai, 1919–1950 m. – Biržų apskrities Vabalninko valsčiui. 1950–1959 m. priklausė Vabalninko rajonui, nuo 1959 m. – Kupiškio rajonui.

Pokariu buvo iki 1992 m. veikusio Salamiesčio kolūkio sudėtyje.

## Gyventojai

## Šaltiniai
Butrimai

**Butrimai** – kaimas Kupiškio rajono savivaldybėje, 4 km į vakarus nuo Subačiaus. Per kaimą nutiestas geležinkelis Šiauliai–Daugpilis, kelias Senasis Subačius–Bygailiai, pietiniu pakraščiu teka Vašuoka, iš vakarų pusės – Gitėnų miškas.

## Etimologija

Kaimo pavadinimas kilęs iš asmenvardžio *Butrimas*.

## Istorija

XVIII a. priklausė Subačiaus seniūnijai, buvo Pliaterių valda. Vėliau priklausė Subačiaus valstybiniam dvarui. Iki 1915 m. priklausė Ukmergės apskrities Subačiaus valsčiaus Nikiforo seniūnijai, 1919–1946 m. – Panevėžio apskrities Subačiaus valsčiui.

## Gyventojai

## Šaltiniai
Beregiai

**Beregiai** – kaimas Kupiškio rajono savivaldybėje, 2 km į šiaurės vakarus nuo Adomynės, 10 km į šiaurės rytus nuo Šimonių. Kaimo Šiaurės rytų ir pietrytiniu pakraščiu teka Aluotis.

## Istorija

Pirmą kartą paminėtas 1662 m., kai iš Čapskių kaip dalis Aluotų dvaro atiteko Pliateriams ir iki XIX a. priklausė jų valdoms. 1817 m. savininku tapo Aluotėlių dvaro savininkui J. Žurauskui. 1833–1915 m. priklausė Ukmergės apskrities Aluotų valsčiui, 1919–1947 m. – Šimonių valsčiui.

Beveik visas kaimas sudegė slenkant karo frontui. Į vienkiemius išskirstytas 1921 m.

1949 m. gruodžio 15 d. įkurtas „Rytmečio“ kolūkis, kuris 6-ame dešimtmetyje su dar 4 kolūkiais buvo sujungtas į Adomynės kolūkį. Gyvavo iki 1992 m.

## Gyventojai

## Šaltiniai
Brakniai

**Brakniai** – kaimas Kupiškio rajono savivaldybėje, 6 km į pietryčius nuo Šimonių, Šimonių girioje.

## Etimologija

Brakniais pradėta vadinti XIX a. pradžioje, kai čia ūkininkauti pradėjo broliai Tomas ir Pranciškus Brakniai.

## Istorija

XIX–XX a. kaimas vadintas ***Paižiniu***, priklausė Pliaterių valdomam Aluotų dvarui.

## Gyventojai

## Šaltiniai
Butkūnai (Šimonys)

**Butkūnai** – kaimas Kupiškio rajono savivaldybėje, 3 km į šiaurės vakarus nuo Šimonių, 10 km į pietryčius nuo Kupiškio, prie plento Kupiškis–Utena. Iš šiaurės rytų prieina Girelės miškas, iš kaimo laukų išteka Pelyša.

## Istorija

Kaimo apylinkės minimos nuo XVII a., jose būta keliolikos atskirų palivarkų ir sodybų. 1672 m. minimos bajorų Butkevičių valdos, vėliau bajorų gausėjo. 1861–1915 m. priklausė Ukmergės apskrities Puponių valsčiaus Voskresensko seniūnijai. XIX a. pab. – XX a. pradžioje senasis bajorkaimis ėmė sparčiai nykti. 1919–1946 m. priklausė Panevėžio apskrities Kupiškio valsčiaus Gaigalių seniūnijai. Į vienkiemius išskirstytas 1932 m.

Nuo 1948 m. veikė pradinė mokykla. 1949 m. spalio 31 d. įkurtas kolūkis ir netrukus sujungtas su V. Kudirkos. Vėliau pavadintas „Mūsų rytojumi“.

## Gyventojai

## Šaltiniai
Abanto ežeras

**Abanto ežeras** () – gėlas ežeras šiaurės vakarų Turkijoje, Bolu provincijoje. Ežeras susiformavo nuošliaužai užtvenkus upę. Aukštis virš jūros lygio – 1328 m.

Ežeras yra Abanto nacionalinio parko dalis. Maitinamas šaltinių, 2-3 įtekančių upelių, bet daugiausia lietaus ir tirpstančio sniego vandens.

Dėl gražios gamtos ir patogaus susisiekimo ežeras populiarus tarp poilsiautojų.
Po saulėlydžio

**Po saulėlydžio** () – 2004 m. JAV romantinė kriminalinė komedija. Filmas pasakoja apie deimantų vagį ir jo porininkę bei juos bandantį pričiupti FTB agentą, bei jų tarpusavio santykius.

## Aktoriai
: *Aktorius – vaidmuo*
* Pierce Brosnan – Max Burdett
* Salma Hayek – Lola Cirillo
* Woody Harrelson – Stan Lloyd
* Don Cheadle – Henri Mooré
* Naomie Harris – Sophie
* Chris Penn – Rowdy Fan
* Troy Garity – Luc
Budrionys (Kupiškis)

**Budrionys** – kaimas Kupiškio rajono savivaldybėje, 5 km į šiaurės vakarus nuo Senojo Subačiaus. Iš pietryčių prieina Subačiaus miškas, vakariniu pakraščiu teka Viešinta.

## Istorija

Kaimas pirmą kartą paminėtas 1662 m. Subačiaus bažnyčios turto inventoriuje. Nukentėjo 1709–1710 m. maro metu. XIX a. pradžioje nusavinus bažnyčios žemes, Budrionys atiteko Subačiaus valstybiniam dvarui. 1861–1915 m. priklausė Ukmergės apskrities Subačiaus valsčiaus Bogojavlenskoje seniūnijai, 1919–1946 m. – Panevėžio apskrities Subačiaus valsčiaus Paviešintų seniūnijai. 1925 m. išskirstytas į vienkiemius.

Pokariu priklausė kolūkiui „Šviesa“.

## Gyventojai

## Šaltiniai
Pierce Brosnan

**Pyrsas Brosnanas** (; g. 1953 m. gegužės 16 d.) – airių aktorius, filmų prodiuseris.

Mokyklą metė 16 metų, 3 metus lankė dramos mokyklą Londone. Išpopuliarėjo vaidindamas televizijos seriale „Remington Steele“.

P. Brosnan vaidino serijoje Džeimso Bondo filmų: „Auksinė akis“ (*GoldenEye*), „Rytojus niekada nemiršta“ (*Tomorrow Never Dies*), „Viso pasaulio negana“ (*The World Is Not Enough*) ir „Pasveikink mirtį kitą dieną“ (*Die Another Day*). Baigęs vadinti filmuose apie Džeimsą Bondą, vaidino tokiuose filmuose kaip „Evelyn“ ir „Serafimo kriokliai“ (*Seraphim Falls*). 2004 gavo JAV pilietybę. Vėliau užsiėmė gamtosaugine ir labdaringa veikla. 2008 pradėjo dirbti su projektais „Mamma Mia!“, „The Thomas Crown Affair 2“, „Caitlin“ ir „The Big Biazarro“.

## Filmografija
Krymo totorių kalba

**Krymo totorių kalba** – kalba, priklausanti tiurkų kalbų grupei, vartojama Krymo totorių. Kalbą sudaro trys dialektai:
* šiaurinis (stepių)
* vidurinis
* pietinis (labiausiai paveiktas turkų kalbos).
Dialektai atitinka Krymo pusiasalio apgyvendinimo bangas.

## Nuorodos

* 
* Crimean Tatar word list
* Krymo totorių kalbos daiktavardžiai
Skydelis

Žodis **skydelis** reiškia:

* apsauginius įtaisus:
** skydelis – riterio ar kito sunkiai šarvuoto kario šarvų dalis, pridengianti pažastį;
** skydelis – apsauginė ginklo (kulkosvaidžio, bazukos) dalis, apsauganti nuo skeveldrų, kulkų;
* apsauginius organus, primenančius skydelį:
** skydelis – () – tarp vabalo antsparnių įsiterpusi nedidelė, dažniausiai trikampė, vidunugarėlės dalis;
** skydelis – stambus žvynas roplio žvynuotėje.
apsauginį skydą primenančius įtaisus ar organus:
* skydelis – prietaisų skydelį primenantis langas kompiuterinės programos grafinėje sąsajoje;
* skydelis – toks žiedyno tipas.

## Sudėtiniai terminai
* prietaisų skydelis (; *board*, *panel*) – elektrinio, elektroninio, mechaninio ir pan, prietaiso, staklių, mašinos dalis, kurioje surinktos daviklių skalės ir valdymo jungikliai, reguliatoriai ir kt;
* reklaminis skydelis (baneris) – reklaminiai paveiksliukai ar animacijos web puslapiuose;
* valdymo skydelis () – Operacinių sistemų „Windows“ ir „MacOs“ naudotojams skirtas ↑skydelis, kuriame sudėti svarbiausi sistemos valdymo elementai. Jame galima parinkti ir sutvarkyti sistemos lango išvaizdą, ↑įdiegti ir šalinti programas ir įtaisus, tvarkyti ryšį su ↑tinklu, parinkti kalbą ir nustatyti ↑lokalės elementus, registruoti sistemos naudotojus, gauti informaciją apie kompiuterį ir operacinę sistemą, atlikti kitus valdymo veiksmus.
Skydelis (šarvai)

**Skydelis**, *pažastinis skydelis* () – riterio ar kito sunkiai šarvuoto kario plokštinių šarvų dalis, pridengianti pažastį. Tai apvalus skydelis, pridengiantis pažastį, kurios šarvuotumas ilgai buvo silpnas – pažastį dažniausiai dengdavo tik grandinio šarvo skiautė. Vėliau pažastį pridengdavo antpečio atbraila.


Image:Modern-armor-suit.jpg|Plokštiniai šarvai, kurių pažastis pridengta grandinių šarvų skiaute
Image:Lance rest on plate armour.jpg|Pažastis irgi pridengta grandinių šarvų skiaute
Vaizdas:Late medieval armour complete (gothic plate armour).jpg|Plokštiniai šarvai, kurių pažastis pridengta pažastiniu skydeliu
Image:Zbroja 1514.JPG|Plokštiniai šarvai, kurių pažastis pridengta antpečio atbraila
Edward Jenner

**Edvardas Dženeris** (; 1749 m. gegužės 17 d. Berklis, Glosteršyras, Anglija – 1823 m. sausio 26 d. ten pat) – anglų mokslininkas, išradęs pirmąją vakciną. Tai buvo vakcina nuo raupų.

1796 m. gegužės 14 d. E. Dženeris pirmą kartą sėkmingai nuo raupų paskiepijo 8 metų berniuką Džeimsą Filipą.

## Išnašos
Skydelis (ginklo)

**Skydelis** – apsauginė šaunamojo ginklo (kulkosvaidžio, granatsvaidžio dalis) dalis, apsauganti nuo skeveldrų, kulkų.

Skydeliai būdingi kai kuriems sunkiesiems kulkosvaidžiams, pvz.,rusiškam kulkosvaidžiui „maksimas“. Šie skydeliai skirti apsaugoti šaudantį nuo kulkų ir skeveldrų.

Skydelius turėjo Antrojo pasaulinio karo laikų granatsvaidžiai. Amerikietiškas granatsvaidis *Bazooka M1* vamzdžio priekyje turėjo skydelį, kuris turėjo apsaugoti šaudantįjį nuo reaktyvinės granatos dujų čiurkšlės (vėlesnės versijos jo nebeturėjo). Skydelį turėjo ir vokiškas *Panzerschreck*, tik šio skydelis () buvo gerokai didesnis, pritaisytas ties šaulio veidu ir turėjo langelį taikymui.
Blizgė (Skapiškis)

**Blizgė** – kaimas Kupiškio rajone, 6 km į vakarus nuo Skapiškio, prie kelio Jutkonys–Skapiškis, Mituvos kairiajame krante.

## Istorija

1843 m. minimas Blizgės užsienis, kuriame gyveno viena (Karolio Snarskio) šeima.

## Gyventojai

## Šaltiniai
Klaudijus Driskius

**Klaudijus Driskius** (1959 m. gegužės 29 d. Ažubrasčio vienkiemyje, Rokiškio rajonas) – Lietuvos fotografas, žurnalistas.

## Biografija
1982 m. baigė žurnalistiką Vilniaus universitete, po to metus dirbo Lietuvos fotomenininkų sąjungoje. 1983–1999 m. dirbo žurnale „Švyturys“,  nuo 2004 m. – laikraštyje „Valstiečių laikraštis“. 1977–1997 m. Vilniaus universiteto kraštotyrininkų ramuvos narys, kraštotyros ekspedicijų dalyvis. 1995–2009 m. dirbo mokslinėse menotyros ekspedicijose Lietuvoje, Latvijoje, Lenkijoje, Baltarusijoje, Ukrainoje.

## Kūryba
Nuo 1978 m. pradėjo kurti meninę fotografiją. Nuo 1980 m. dalyvauja fotografijos parodose; individualios parodos: Vilnius – 1980–1981 m., 1993 m., Stokholmas – 1991 m., Kopenhaga – 1995 m., Portlendas – 1996 m. Kūrybai būdinga socialinė tematika.

### Svarbiausios serijos
* Rasos šventė prie Sartų ežero, 1981–1992 m.
* Vestuvių papročiai, 1986–1991 m.
* Lietuvių kalendorinės šventės, nuo 1980 m.
* Lietuvos žmonės, nuo 1982 m.

### Fotoalbumai
* Lietuvos kelias, 1993 m.
* Lietuva – Marijos žemė, 1993 m.
* Procesijų altorėliai Lietuvoje, 1998 m.
* Vilniaus Kalvarijos, 2002 m.
* Automobilis Lietuvoje: 1918–1940 metai, su L. Suslavičiumi, 2005 m.
* Arti Sartų, sudarė Vytautas Ališauskas, 2007 m.
* Lietuvos skulptūra iki XVII a. vid., su bendraaut., 2007 m.
* Išėjusiems atminti. Laidosena ir kapų ženklinimas LDK XVI–XVIII a., 2009 m.

## Šaltiniai
Paulius Normantas

**Paulius Romualdas Normantas** (1948 m. birželio 8 d. Kalniškiuose, Akmenės rajone – 2017 m. sausio 7 d. Nyredhazoje, Vengrijoje) – Lietuvos keliautojas orientalistas, fotografas, poetas.

## Biografija
Mokėsi Viekšnių vidurinėje mokykloje. Nuo 1965 m. studijavo Kauno politechnikos institute, 1971–1974 m. studijavo ir baigė mokslus Vilniaus universiteto Prekybos ekonomikos fakultete. 1982 m. vedė Vengrijos pilietę, 1983 m. lapkričio mėn. išvyko į Vengriją, 1986 m. išsiskyrė. Gyveno Nyredhazos mieste. Turėjo Lietuvos ir Vengrijos pilietybę.

Dalyvavo penkiolikoje ekspedicinio pobūdžio kelionių po Tibetą, Himalajus, Indiją, Tailandą, Mianmarą, Butaną ir kitas valstybes. Daugelio fotoalbumų, kalendorių autorius, rašantis haiku, kurios paskelbtos tarptautiniame žurnale. Vilniuje, Malūnų gatvėje ketino įrengti Tibeto sakralinio meno muziejų.

Nuo 1983 m. Lietuvos fotomenininkų sąjungos, nuo 1986 m. Vengrijos fotografų sąjungos ir Vengrijos kūrėjų asociacijos, nuo 1995 m. Lietuvos žurnalistų sąjungos ir Tarptautinės žurnalistų sąjungos narys. Buvo pirmuoju Vengrijos lietuvių bendruomenės pirmininku.

2017 m. vasario 27 d. viena urna su dalimi kremuotų P. Normanto palaikų iškilmingai palaidota Vengrijoje, Nyredhazos miesto kapinėse, o kovo 14 d. antra urna palaidota Papilės kapinėse Žemaitijoje.

## Įvertinimas
* 1992 m. „Pro Cultura Hungarica“ medalis (Vengrija)
* 1997 m. Rudolfo Balogho premija (Vengrija)
* 1999 m. Lietuvos didžiojo kunigaikščio Gedimino ordino Riterio kryžius
* 2004 m. Vengrijos kūrėjų asociacijos didysis prizas
* 2006 m. Vengrijos fotografų sąjungos didysis prizas
* 2006 m. Vengrijos Respublikos Riterio kryžius
* 2007 m. Vyriausybės kultūros ir meno premija
* 2008 m. Lietuvos žurnalistų sąjungos medalis
* 2008 m. LATGA-A „Aukso žvaigždė“

## Šaltiniai

## Nuorodos
* Paulius Normantas. „Mano namai – tai amžinas kelias“
* Normantas Paulius (''artportal.hu'') 
* http://kultura.lrytas.lt/daile/2017/01/07/news/keliautojas-ir-fotografas-paulius-normantas-vadino-save-valkatavimo-profesoriumi--700318/
Sąjungos muitinės kodeksas

**Sąjungos muitinės kodeksas** – teisės normos, nustatančios visų Europos Sąjungos valstybių narių muitinių veiklą. Sąjungos muitinės kodeksas buvo patvirtintas Europos Tarybos 2013 m. spalio 9 d. reglamentu Nr. Nr. 952/2013.

Bendrijos muitinės kodeksui įgyvendinti Europos Tarybos 1993 m. liepos 2 d. reglamentu Nr. 2454/93 buvo patvirtintos jo įgyvendinimo nuostatos.

Vadovaujantis Bendrijos muitinės kodeksu ir jo įgyvendinimo nuostatomis Lietuvoje buvo priimtas Lietuvos Respublikos Muitinės įstatymas, įsigaliojęs 2004 m.

## Pagrindinės nuostatos
Europos Sąjungoje valstybių narių muitinių veikla remiasi muitų sąjunga, t. y., visoms už muitinės veiklą atsakingoms institucijoms galioja bendros teisės normos, šiuo atveju – Bendrijos muitinės kodeksas.

Į šį kodeksą buvo sujungti iki jo priėmimo galioję daugelis Bendrijos reglamentų ir direktyvų, taip pat daug teisės aktų buvo perkelti į Bendrijos muitinės kodekso įgyvendinimo nuostatas.

Bendrijos muitinės kodekse išdėstytos bendrosios taisyklės ir procedūros, užtikrinančios tarifų ir kitų Bendrijos lygyje taikomų priemonių, susijusių su Bendrijos ir trečiųjų šalių prekyba, įgyvendinimą, kodeksas taip pat apima bendrosios žemės ūkio ir prekybos politikos priemonių įgyvendinimą.

Bendrijos muitinės kodeksas taikomas prekybai tarp Bendrijos ir trečiųjų šalių, taip pat prekėms, kurioms taikomos Europos anglių ir plieno bendrijos steigimo sutartis, Europos ekonominės bendrijos steigimo sutartis arba Europos atominės energijos bendrijos steigimo sutartis.

## Išnašos
Abstinencijos sindromas

**Abstinencijos sindromas** –  individo būsena, grupė simptomų, atsirandanti staiga reikšmingai sumažinus ar nutraukus buvusį pakankamai ilgą stabilų narkotinės medžiagos ar medikamento vartojimą; pagirios. Tai pagrindinis priklausomybės ligų požymis.

Nuo alkoholio, kofeino, nikotino, cukraus, druskos ar kitų silpnesnį poveikį turinčių medžiagų priklausomam asmeniui jis prasideda po 12−72 val. nuo vartojimo nutraukimo, trunka 5−30 dienų: skauda galvą, džiūsta burna, dreba rankos. Dingsta apetitas bei nuotaika, gali kankinti nerimas, būdingas padidėjęs prakaitavimas, tampa sunku užmigti. Suvartojus bent mažą kiekį medžiagos, šie reiškiniai sumažėja arba visai išnyksta. Iš pradžių savijauta pagerėja suvartojus mažą kiekį, vėliau reikia vis didesnio. Dėl to išsivysto periodinis ar nuolatinis alkoholizmas.

Nuo stipresnių narkotinių medžiagų priklausomam asmeniui abstinencijos sindromas prasideda po 3−12 val., gydant trunka 2−24 savaites, negydant ar gydant su pertrūkiais − iki keletos metų. Asmuo tampa dirglus, gali sutrikti širdies ritmas ar atsirasti skausmų širdies srityje, kartais pakyla temperatūra. Vėliau apima nerimas ar net mirties baimė.

Kiti būdingi abstinencijos sindromo simptomai − galvos skausmas, svaigulys, šokinėjantis kraujospūdis, dingęs apetitas, atsiradęs pykinimas, vėmimas, sutrikęs tuštinimasis, gausus prakaitavimas, tekančios seilės, kankinanti nemiga, košmarai, drebulys, nevaldomas sausas kosulys, raumenų bei sąnarių skausmas. Kartais individas tampa agresyvus, žalojasi ar net mėgina nusižudyti. Esant sunkiai abstinencijai sutrinka sąmonė, atsiranda traukuliai, haliucinacijos. Pagal simptomus galima nustatyti, kokia narkotinė medžiaga buvo vartojama.

Įtariant abstinencijos sindromą, rekomenduojama kuo skubiau padėti kenčiančiam asmeniui kreiptis į gydytoją narkologą. Gydymas vykdomas narkologinėje ligoninėje vaistais bei įtaiga.

## Nuorodos
Tranzitas

**Tranzitas** ( „per“, *ire* „eiti“) - teisės aktais reglamentuotas prekių ar keleivių gabenimas iš vienos valstybės į kitą per kurios nors vienos ar kelių valstybių teritoriją. Tranzitu taip pat laikomas keleivių, transporto priemonių vykimas per kurios nors valstybės teritoriją.

Tranzitu gabenamos prekės paprastai nėra apmokestinamos importo muitais bei kitais privalomaisiais mokėjimais ir joms tik išskirtiniais atvejais gali būti taikomos prekybos politikos priemonės.

## Formalumai gabenant prekes
Tranzitas įforminamas muitinėje pateikiant tranzito deklaraciją. Taip pat tranzitu laikoma procedūra, kai prekės gabenamos su TIR knygele (TIR konvencija), su ATA Carnet knygele (ATA konvencija), su Reino manifestu ar kitais dokumentais, kurie valstybės, kurioje įforminama tranzito procedūra, pripažįstami kaip tranzito dokumentai.

Tranzito procedūra laikoma baigta, kai prekės ir atitinkami dokumentai pateikiami muitinės įstaigai, į kurią pagal tranzito dokumentus per nustatytą terminą turėjo būti atgabentos prekės.

Bendrovė ar fizinis asmuo, atsakingas už tranzito procedūros teisingą užbaigimą, dokumentų duomenų teisingumą ir t. t., vadinamas tranzito procedūros vykdytoju. Jis taip pat turi muitinės įstaigai pateikti nustatyto dydžio garantiją (užstatą), užtikrinančią, kad bus sumokėta bet kokia skola ar privalomieji mokėjimai muitinei, galintys atsirasti dėl atitinkamų prekių, jei tos prekės per nustatytą terminą nebus nugabentos į paskirties vietą. Kai kuriais atvejais garantija gali būti nepateikiama (pvz., naudojantis vamzdynų transportu ar atliekant operacijas, kurias vykdo valstybių narių geležinkelių bendrovės).

Tranzito atvejus ir formalumus muitinėje Europos Sąjungoje reglamentuoja Bendrijos muitinės kodeksas.

## Taip pat skaitykite
*Importas
*Eksportas
*Muitas

## Šaltiniai
Tranzitas (reikšmės)

**Tranzitas** gali reikšti:
* Tranzitas – prekių gabenimas per valstybės teritoriją, keleivių ir transporto priemonių vykimas per valstybės teritoriją;
* Tranzitas (astronomija) – stebimas vieno dangaus kūno judesys skersai kitą dangaus kūną;
* Tranzitas (romanas) – Anna Seghers romanas;
* Transit – Vokietijos roko grupė;
* Ford Transit – Ford Motor Company gaminamas automobilio modelis.

Taip pat žiūrėti:
* Trans (reikšmės)
Tarptautinis teismas

**Tarptautinis teismas** – viršnacionalinė jurisdikcinė institucija, vykdanti teisingumą tarptautinės teisės subjektų atžvilgiu. Gali būti universalios jurisdikcijos (Tarptautinis Teisingumo Teismas), specializuoti (Tarptautinis Jūrų Teisės Tribunolas). Regioniniai teismai – Europos Teisingumo Teismas, Europos Žmogaus Teisių Teismas ir kiti.
Vanessa-Mae

**Vanessa-Mae Vanakorn Nicholson** (g. 1978 m. spalio 27 d.) – iš Singapūro kilusi britų tarptautinio garso pop ir klasikinės muzikos atlikėja, žinoma dėl elektrinio smuiko valdymo technikos. Jos muzikos stilius apibūdinamas kaip smuiko techno – akustinė sintezė.

## Diskografija
* *Violin* (1990 m.)
* *Kids' Classics* (1991 m.)
* *Tchaikovsky & Beethoven Violin Concertos* (1991/1992 m.)
* *The Violin Player* (1995 m.)
* *The Alternative Record from Vanessa-Mae* (1996 m.)
* *The Classical Album 1* (1996 m.)
* *China Girl: The Classical Album 2* (1997 m.)
* *Storm* (1998 m.)
* *The Original Four Seasons and the Devil's Trill Sonata: The Classical Album 3* (1999 m.)
* *The Classical Collection: Part 1* (2000 m.)
* *Subject to Change* (2001 m.)
* *The Best of Vanessa-Mae* (2002 m.)
* *Xpectation* (2003 m.)
* *The Ultimate* (2003 m.)
* *Choreography* (2004 m.)

## Nuorodos

* Oficiali svetainė 
* Vanessa Mae J. S. Bacho Toccata ir Fugue
* Vanessa Mae Vivaldi Techno Remix
Cat Stevens

**Cat Stevens** (*Steven Demetre Georgiou*, g. 1948 m. liepos 21 d. Londone) yra žinomas anglų muzikas, dainininkas ir kompozitorius, mokytojas ir filantropas, kovotojas už taiką.

Nuo 1960 m. jo kūriniai išleisti didesniu nei 60 mln. tiražu. Populiariausi kūriniai – „Wild world“, „Morning has broken“ ir kt.

1977 m. atsivertė į Islamą, pasivadino Yusuf Islam.
## Diskografija
;Kaip **Cat Stevens**
* 1967: *[[Matthew and Son (album)|Matthew and Son]]*
* 1967: *[[New Masters]]*
* 1970: *[[Mona Bone Jakon]]*
* 1970: *[[Tea for the Tillerman]]*
* 1971: *[[Teaser and the Firecat]]*
* 1972: *[[Catch Bull at Four]]* 
* 1973: *[[Foreigner (Cat Stevens album)|Foreigner]]* 
* 1974: *[[Buddha and the Chocolate Box]]* 
* 1975: *[[Numbers (Cat Stevens album)|Numbers]]*
* 1977: *[[Izitso]]* 
* 1978: *[[Back to Earth (Cat Stevens album)|Back to Earth]]*

;Kaip **Yusuf**
* 2006: *[[An Other Cup]]*
* 2009: *[[Roadsinger]]*
* 2014: *[[Tell 'Em I'm Gone]]*

## Nuorodos
* 
„Wild world“
„Morning has broken“
Čiovydžiai

**Čiovydžiai** – kaimas Kupiškio rajono savivaldybėje, 6 km į rytus nuo Kupiškio. Šiauriniu pakraščiu teka Kupa, pietvakariniu – Skodinys, per kaimą eina geležinkelis Šiauliai–Daugpilis, plentas .

## Etimologija

Kaimo pavadinimas kilęs iš pavardės *Čiovydis*.

## Istorija

Spėjama, jog kaimas susiformavo Valakų reformos metu, pavadinimas minimas nuo XVIII a. 1784 m. nurodytas kaip Čartoriskių valda. Vėliau, panaikinus Pienionių seniūniją, priklausė Pienionių (Šimonių) valstybiniam dvarui. 1870–1919 m. priklausė Puponių valsčiaus Roždestvensko seniūnijai.

Dalis kaimo sudegė slenkant frontui per I pasaulinį karą. 1921 m. pradėtas skirstyti į vienkiemius. Po išskirstymo keikvienas sklypas turėjo savo pavadinimą.

## Gyventojai

### Žymūs žmonės
* Čiovydžiuose gimė aktorius Petras Zulonas (1910–1982).
* Čiovydžiuose gimė pedagogas, "Senovinių kupiškėnų vestuvių" režisierius, aktorius Povilas Zulonas (1912-1996)

## Šaltiniai
Mike Comrie

**Mike Comrie** (g. 1980 m. lapkričio 9 d. Edmontone, Kanadoje) yra ledo ritulio žaidėjas žaidžiantis centro puolėjo pozicijoje NHL Edmontono „Oilers“ komandoje.

Michael William Comrie karjerą pradėjo 15 metų AMBHL lygoje gimtojo miesto komandoje. Po vieno sezono joje jis persikėlė į aukštesnę AJHL lygos komandą Sent Alberto „Saints“, kuri žaidė Edmontone, kurioje praleido du sezonus. Nuo 1998–2000 m. Mike’as lankė Mičigano universitetą ir žaidė už jo komandą, pelnydamas 82 įvarčius. Po universiteto jis persikėlė į WHL lygos komandą Kootanay „Ice“ kurioje sužaidė 37 rungtynes ir įmušė 39 įvarčius, bei atliko 40 perdavimų.

1999 m. per naujokų biržą jį, trečiame rate 91 šaukimu, pakvietė Edmontono „Oilers“ komanda, kurioje jis praleido tris sezonus. 2001 m. jis buvo pakviestas prisijungti prie Kanados vyrų ledo ritulio rinktinės, kurioje sužaidė 7 rungtynes ir įmušė 1 įvartį. 2002 m. jis prisijungė prie nacionalinės ledo ritulio komandos ir per 9 rungtynes įmušė 3 įvarčius. 2003 m. gruodžio 21 d. Mike’as buvo iškeistas Filadelfijos „Flyers“ komandai ir pasirašė vienerių metų kontraktą. Po vieno sezono Filadelfijoje jis buvo iškeistas Finikso „Coyotes“ komandai. Dėl 2004-05 m. NHL lokauto 2004 m. spalio 30 d. Mike’as prisijungė prie Švedijoje žaidžiančio Färjestads BK komandos, kurioje sužaidė 10 rungtynių ir įmušė 1 įvartį. 2007 m. vasario 3 d. jis buvo iškeistas Otavos „Senators“ komandai, kurioje sužaidė 41 rungtynes ir pelnė 13 įvarčių. Pasibaigus jo kontraktui su Otavos komanda jis persikėlė į Niujorko ledo ritulio komandą Niujorko „Islanders“ su kuria pasirašė 1 metų kontraktą ir 2008 m. vasario pabaigoje jį pratęsė . 2009 m. vasario 20 d. vėl buvo iškeistas į Otavos „Senators“ komandą. 2009 m. rugsėjo 9 d. pasirašė vienerių metų kontraktą su Edmontono „Oilers“ komanda.

## Apdovanojimai

* 2000 m. NCAA antrosios geriausios amerikiečių komandos apdovanojimas.
* 2002 m. Žaidė NHL jaunųjų žvaigždžių rungtynėse.

## Nuorodos

* NHL svetainė apie žaidėją